2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2020. gada 19. marta noteikumos Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība"**

Izdoti saskaņā ar

[Attīstības finanšu institūcijas likuma](https://m.likumi.lv/ta/id/270323-attistibas-finansu-institucijas-likums)

[12. panta](https://m.likumi.lv/ta/id/270323-attistibas-finansu-institucijas-likums#p12) ceturto daļu

1. Izdarīt Ministru kabineta 2020. gada 19. marta noteikumos Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība"(Latvijas Vēstnesis, 2020, 57A., 60A., 248. nr.) šādus grozījumus:

* 1. izteikt 5. punkta ievaddaļu šādā redakcijā:

"5. Aizdevumus un aizdevumu pagarinājumus sniedz šādos veidos:";

* 1. izteikt 5.2. apakšpunkta ievaddaļu šādā redakcijā:

"5.2. kā *de minimis* atbalstu pēc Eiropas Komisijas lēmumā noteiktā spēkā esamības termiņa beigām vai gadījumos, kad piešķirtais aizdevums neatbilst Eiropas Komisijas lēmuma nosacījumiem, saskaņā ar:";

* 1. aizstāt 9. punkta ievaddaļā skaitli "1 000 000" ar skaitli "1 500 000";
	2. aizstāt 10. punktā vārdu "trīs" ar vārdu "četrus";
	3. aizstāt 11. punktā skaitli "18" ar skaitli "24";
	4. izteikt 17. punktu šādā redakcijā:

"17. Ja aizņēmējs nespēj nodrošināt aizdevuma līgumā paredzēto saistību izpildi, bet naudas plūsma vai saimniecības attīstības plāns apliecina aizņēmēja spēju atmaksāt aizdevumu nākotnē, sabiedrība "Altum" restrukturizē aizdevumu, pagarinot šo noteikumu [10. punktā](https://likumi.lv/ta/id/313370#p10) minēto termiņu līdz sešiem gadiem, kā arī maina maksājumu kārtību (apmēru) un struktūru (periodiskumu).";

* 1. papildināt III nodaļu ar 21.2 punktu šādā redakcijā:

"21.2 Atbalstu nepiešķir, ja saimnieciskās darbības veicējam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, kas kopsummā pārsniedz 1000 *euro*, un tam nav piešķirts samaksas termiņa pagarinājums vai Valsts ieņēmumu dienests nav pieņēmis lēmumu par nokavēto nodokļu maksājumu labprātīgu izpildi. Sabiedrība "Altum" pārbauda atbilstību šim nosacījumam līdz aizdevuma izsniegšanas uzsākšanai.";

* 1. izteikt 33. punktu šādā redakcijā:

"33. Sabiedrība "Altum" nodrošina informācijas publicēšanu atbilstoši Eiropas Komisijas 2020. gada 19. marta paziņojumā "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums) noteiktajām publicitātes pasākumu prasībām saskaņā ar normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.";

* 1. izteikt 35. punktu šādā redakcijā:

"35. Finanšu ministrija, pamatojoties uz sabiedrības "Altum" iesniegto informāciju, līdz Pagaidu regulējumā noteiktajam termiņam informē Eiropas Komisiju par šo pasākumu, kas tiek īstenots saskaņā ar Pagaidu regulējumu, kā arī iesniedz Eiropas Komisijā ikgadējo pārskatu par sniegto atbalstu.";

* 1. izteikt 36.1. apakšpunktu šādā redakcijā:

"36.1. atbilstoši šo noteikumu 5.1. apakšpunktam – ievērojot Pagaidu regulējumā noteikto atbalsta sniegšanas termiņu;".

2. Noteikumi stājas spēkā ar dienu, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs